272 
TÁRSULATI ÜGYEK. 
gította üléseink tárgysorozatát. Köszönetét mond érte előadónak s kéri, hogy ide¬ 
vágó tanúlmányainak bemutatását, ezentúlra se vonja meg szakűléseinktől. Elnök 
továbbá mint ide tartozót említi, hogy a rliyolitot most már az üveggyártásnál is 
kezdik felhasználni. Nevezetesen Zólyom megyében, a Herencs-völgyi (Hrinyovai) 
üveggyárban már hónapok óta jó eredménynyel dolgoznak fel egy környékbeli 
rhyolitot. 
Kalecsinszky Sándor «a szentesi artézi kútvíz vegyi vizsgálatának » ered¬ 
ményeit mutatja be. Az artézi kútvíz 312 méter mélységből jön a felszínre. Víz¬ 
bősége naponként 354,240 liter. Hőfoka 22° C. A víz kristálytiszta s kellemes izű. 
Egy literben 0,3 gr. szilárd anyag van feloldva, főképen szénsavas sók alakjában. 
Az egészségre káros hatású anyagokat a víz nem tartalmaz s már mostanáig is 
észrevehető az egészségre való jótékony hatása. Előadó szerint ilyen artézi kutak 
fúrása teheti csupán lehetővé azt, hogy a nagy magyar alföld egészségügye javúljon 
és a rossz ivó vizet jóval cseréljük fel. 
Végül elnök közli a szaküléssel a londoni nemzetközi geológiai congressusra 
való meghívást, a mely egész terjedelmében a jelen füzetben közölve van s még hozzá 
teszi, hogy ugyancsak az idén az angol természetvizsgálók egyesülete Bath tenger¬ 
parti városban tartja vándorgyűlését, mely különösen a geológusokra nézve igen 
érdekes kirándulásokkal lesz összekötve. Erre az összejövetelre is kapott a társulat 
meghivót. 
II. SZAKÜLÉS 1888. ÁPRILIS 11-KÉN. 
Elnök : Dr. Szabó József. 
"Weisz Bernát F. elhúnyta, ki társulatunknak az 1866-ik évtől volt rendes 
tagja, szomorú tudomásúl véttetett. 
Rendes tagnak hárman ajánltatnak; u. m. 
1. Haala József bányaművezető Doroghon, ajánlja Gy. Gyürky Gyula; 
2. Gerenday Béla márványárú-gyártulajdonos Budapesten és 
3. Messa András a kiudösi kőszénbánya tulajdonosa, ajánlja az első titkár 
dr. Staub Móricz. Megválasztás végett a választmány elé terjesztetnek. 
Halaváts Gyula «Adatok Torontálmegye földtani viszonyainak ismeretéhez » 
czimtí előadást tart. A megye általános földtani viszonyain kivűl nehány újabban 
fúrt artézi kút geológiai szelvényét mutatta be. 
dr. Szádeczky Gyula előadást tart «rhyolitnyomokról Svédországban .» 
Olaf Holst svéd állami geológus az egyetemi ásványtani intézetnek Budapesten 
cserébe a többek között 8 példány kőzetet küldött, azon megjegyzéssel, hogy ezek 
Svédországban újabb időben találtattak s így kellőleg tanúlmányozva sincsenek 
még. Küldő a kérdéses kőzeteket rhyolitoknak és az egyik példányt andesitnek 
tartotta. Előadó beható petrographiai vizsgálatok alapján megállapítá, bog} 7 e 
kérdéses kőzetek mind rhyolitok. Az előfordúlást reánk nézve ama körülmény is 
teszi érdekessé, hogy a társkőzetek teljesen megegyeznek a nálunk ismertekkel. 
Bemutatja az egyes kőzeteket; és az általános jellemzés után részletes petro¬ 
graphiai leírás következett. 
(214) 
